…. sz. napirend

Előterjesztve

Költségvetési Bizottsághoz

Pénzügyi és Vagyonnyilatkozatokat Ellenőrző Bizottsághoz

E L Ő T E R J E S Z T É S

a Képviselő-testület 2014. február 20-i rendes ülésére

Tárgy:	Javaslat az Önkormányzat 2013. évi költségvetéséről szóló 3/2013. (III. 1.) önkormányzati rendelet módosítására

Készítette:	Szigetiné Bangó Ildikó

pénzügyi irodavezető

Látta:	Dankó Virág

alpolgármester

Látta:	dr. Szalai Tibor

jegyző	A napirend tárgyalása

zárt ülést nem igényel.

Tisztelt Képviselő-testület!

Az államháztartásról szóló 2011. évi CXCV. törvény 34. § (5) bekezdése, az érvényes 3/2013. (III. 1.) önkormányzati rendelet 6. § (1) bekezdés b) pontjában, valamint (2) bekezdésében előírt kötelezettségünknek eleget téve teszünk javaslatot a 2013. évi költségvetés módosítására. A költségvetési rendelet módosítása az önállóan működő és gazdálkodó, az önállóan működő intézmények és az Önkormányzati feladatok 2013. évi zárlati munkálataival összefüggő változások hatásait tartalmazza.

E rendeletmódosítási körbe tartoznak a 2013. november 1-jétől december 31-ig tartó időszakban végrehajtott

- az Önkormányzati feladatok vonatkozásában a

Képviselő-testület döntésinek végrehajtásából adódó előirányzat átcsoportosítások,

Képviselő-testület által átruházott hatáskörben hozott átcsoportosítások,

saját hatáskörű előirányzat változtatások,

- a Polgármesteri Hivatal vonatkozásában a

felügyeleti szerv hatáskörébe tartozó módosítások,

saját hatáskörű előirányzat változtatások,

valamint az egyéb intézményeket érintően a 2013. tárgyidőszakban végrehajtott saját és felügyeleti szervi hatáskörbe tartozó előirányzat módosítások.

A fentiek szerinti előirányzat módosítások hatásaként az önkormányzat 2013. évi érvényes költségvetésének bevételi és kiadási főösszege - egyenlegében - 318 328 eFt-tal csökkent.

A költségvetés bevételi főösszegének csökkenéséből 359 574 eFt a nem intézmények által ellátott önkormányzati feladatokhoz kapcsolódott, míg ezen feladatok kiadási előirányzata 386 968 eFt összeggel csökkent.

A Polgármesteri Hivatal bevétele intézményfinanszírozás címen 7 536 eFt-tal csökkent, a saját bevétele 4 905 eFt-tal nőtt, így a kiadási főösszege 2 631 eFt-tal csökkent.

A fenti módosítások jogcímenkénti részletezését a bevételeket érintően az 1. és a 3. számú melléklet, a kiadások vonatkozásában pedig a 2. és a 4. számú melléklet tartalmazza.

A Polgármesteri Hivatalhoz rendelt önállóan működő intézmények vonatkozásában az érintett időszakban kezdeményezett saját és a felügyeleti hatáskörű előirányzat módosítás együttes hatását, amelynek eredményeként az érintett intézmények kiadási főösszege 40 134 eFt-tal, saját bevételeik 18 809 eFt-tal, finanszírozási igényük pedig 21 325 eFt-tal emelkedett, intézményenkénti bontásban az 5. és a 6. számú melléklet I. sor alatt mutatjuk be. Ugyanezen tábla II. sorában részletezzük az önállóan működő és gazdálkodó Egészségügyi Szolgálat 31 136 eFt összegű előirányzat módosításait, amelyből 17 532 eFt-ra az OEP-től származó bevétel nyújt fedezetet.

Kérjük a Tisztelt Képviselő-testületet az előterjesztés megtárgyalására és az előirányzat változások figyelembevételével elkészített rendeletmódosítási javaslatnak megfelelően a rendelet megalkotására.

A rendelettervezetet megtárgyaló bizottságok a Képviselő-testület ülésén ismertetik véleményüket.

A … oldalon kezdődő rendelet elfogadása minősített többségű szavazást igényel.

Budapest, 2014. február 17.

Dr. Láng Zsolt

polgármester

Mellékletek:1-4.sz. mellékletek.xls

5-6. sz. mellékletek.xls

Táblasor:Rendeleti_táblasor.xls

Budapest Főváros II. Kerületi Önkormányzat Képviselő-testületének
/2014. (…….) önkormányzati rendelete az Önkormányzat 2013. évi költségvetéséről szóló

3/2013. (III. 1.) önkormányzati rendelet módosításáról

Jelenlegi szabályozás	Javasolt módosítás
1. § (1) A Képviselő-testület a Budapest Főváros II. Kerületi Önkormányzat 2013. évi költségvetésének költségvetési bevételi főösszegét 17 042 440 ezer forintban költségvetési kiadási főösszegét 17 990 514 ezer forintban költségvetési egyenlegének összegét - 948 074 ezer forintban finanszírozási kiadásának összegét 1 327 758 ezer forintban állapítja meg. A 2013. évre tervezett költségvetési hiány és a finanszírozási kiadás összegét a Képviselő-testület 2 275 832 eFt összegű pénzmaradvány (belső finanszírozás) igénybevételével finanszírozza. 2. § (1) Az 1. § (1) bekezdésében jóváhagyott kiadásokból 2013. évben I. Általános tartalék 76 182 ezer forint, II. Céltartalékok 1 724 311 ezer forint, a) működési céltartalék 112 519 ezer forint, b) felhalmozási céltartalék 1 611 792 ezer forint.	1. § Az R 1. § (1) bekezdése az alábbiak szerint módosul: (1) A Képviselő-testület a Budapest Főváros II. Kerületi Önkormányzat 2013. évi költségvetésének költségvetési bevételi főösszegét 16 586 583 ezer forintban költségvetési kiadási főösszegét 18 121 151 ezer forintban költségvetési egyenlegének összegét - 1 534 568 ezer forintban finanszírozási kiadásának összegét 878 793 ezer forintban állapítja meg. A 2013. évre tervezett költségvetési hiány és a finanszírozási kiadás összegét a Képviselő-testület 2 413 361 eFt összegű pénzmaradvány (belső finanszírozás) igénybevételével finanszírozza. 2. § Az R 2. § (1) bekezdése az alábbiak szerint módosul: (1) Az 1. § (1) bekezdésében jóváhagyott kiadásokból 2013. évben I. Általános tartalék 104 847 ezer forint, II. Céltartalékok 1 667 569 ezer forint, a) működési céltartalék 103 074 ezer forint, b) felhalmozási céltartalék 1 564 495 ezer forint. 3.§ Az R. mellékletét képező 1-17. sz. táblák helyébe e rendelet 1-17. sz. táblái lépnek. 4. § E rendelet a kihirdetést követő 8. napon lép hatályba, de rendelkezéseit 2013. december 31-i hatállyal kell alkalmazni.

Budapest Főváros II. Kerületi Önkormányzat Képviselő-testületének
…/2014. (…. ...) önkormányzati rendelete az Önkormányzat 2013. évi költségvetéséről szóló 3/2013.(III. 1.) önkormányzati rendelet módosításáról

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (1) bekezdés a) pontjában, valamint az államháztartásról szóló 2011. évi CXCV. törvény 34. § (5) bekezdésében kapott felhatalmazás alapján az alábbiak szerint módosítja Budapest Főváros II. Kerületi Önkormányzat 2013. évi költségvetéséről szóló 3/2013.(III. 1.) önkormányzati rendeletét (továbbiakban: R).

1. §

Az R 1. § (1) bekezdése az alábbiak szerint módosul:

„A Képviselő-testület a Budapest Főváros II. Kerületi Önkormányzat 2013. évi költségvetésének

költségvetési bevételi főösszegét	16 586 583 ezer forintban

költségvetési kiadási főösszegét	18 121 151 ezer forintban

költségvetési egyenlegének összegét	- 1 534 568 ezer forintban

finanszírozási kiadásának összegét	878 793 ezer forintban

állapítja meg.

A 2013. évre tervezett költségvetési hiány és a finanszírozási kiadás összegét a Képviselő-testület 2 413 361 eFt összegű pénzmaradvány (belső finanszírozás) igénybevételével finanszírozza.”

2. §

Az R 2. § (1) bekezdése az alábbiak szerint módosul:

„Az 1. § (1) bekezdésében jóváhagyott kiadásokból 2013. évben

I. Általános tartalék	104 847 ezer forint,

II. Céltartalékok 1 667 569 ezer forint,

a) működési céltartalék	103 074 ezer forint,

b) felhalmozási céltartalék 1 564 495 ezer forint.”

3. §

Az R mellékletét képező 1-17. sz. táblák helyébe e rendelet 1-17. sz. táblái lépnek.

4. §

E rendelet a kihirdetést követő 8. napon lép hatályba, de rendelkezéseit 2013. december 31-i hatállyal kell alkalmazni.

Dr. Láng Zsolt Polgármester	dr. Szalai Tibor jegyző

Általános indokolás

A Budapest Főváros II. Kerületi Önkormányzat 2013. évi költségvetési rendeletének módosítása az államháztartásról szóló 2011. évi CXCV. törvény 34. §-ában kapott felhatalmazás alapján vált szükségessé.

Részletes indokolás

1.§ A végrehajtott módosítás következtében kialakult kiadási és bevételi főösszegeket határozza meg.

2.§ Az 1. §-ban jóváhagyott kiadási főösszegből elkülönített tartalékokat mutatja be.

3.§ Az 1.§-ban jóváhagyott 2013. évi főösszegek bontásait tartalmazza.

4.§ A rendelet hatályát határozza meg.